**1.** **SPOZNAJNO ISTRAŽIVAČKE** **AKTIVNOSTI S VODOM: ŠTO PLIVA, ŠTO TONE**

ZA IGRU JE POTREBNO:

* Posuda s vodom
* Različiti materijali, kao npr.: kamenčići različitih oblika, plastični čepovi, slamke, plastične čaše, gumbi, žlica (plastična, metalna), pluteni čepovi, čačkalice, manje grančice drveta, listovi s grančica, kora drveta itd.
* Ako imate plastelina, napravite mali čamac. Ako nemate, možete ga napraviti od papira.
* Isprobajte što pliva, što ne pliva (što tone) te potaknite dijete na promišljanje i razgovor o svojstvima različitih predmeta.

 ZADACI:

Istraživanje, pronalazak novog, uočavanje povezanosti pojava kao uzroka i posljedice. Stjecanje više znanja i iskustva o svojstvima pradmeta, raznih materijala i tekstura.

1. **AKTIVNOST: IGRE BROJEVIMA**

ZA IGRU JE POTREBNO:

* Sakupite 10 kamenčića (neka budu približno iste veličine i oblika)
* Vodene boje ili tempere, kist
* Obojite kamenčiće tako da po dva budu iste boje, npr. dva crvena, dva žuta...
* Od kamenčića izrađujte razne oblike, a pritom uključite i količinu:
* Mogući zadaci:
* Od obojanih kamenčića napravi dva cvijeta (Koliko latica ima svaki cvijet?)
* Pokušaj napraviti leptira tako da upotrijebiš 5 kamenčića. Koliko ti je kamenčića ostalo? Možeš li napraviti još jednog takvog leptira?
* Poigraj se kamenčićima – slaži ih kako želiš. Broji kamenčiće koje si upotrijebio, ali i one koji su ti ostali.

CILJEVI I ZADACI:

Razvijati pojam broja i skupa. Prepoznavanje brojki i pridruživanje količini, razvoj pažnje, koncentracije, svjesnog i namjernog učenja i pamćenja.

1. **AKTIVNOST: IGRA „ŠKOLICA“**

ZA IGRU JE POTREBNO:

* Kreda (ako je nemaš, potraži bijeli ili crvenkasti kamenčić)
* Plosnati kamenčić ili metalni poklopac staklene flašice
* Nacrtaj školicu, napiši brojke od 1-10 (može i manju, od 1-6)
* U kockice s brojevima bacaš plosnati kamenčić ili metalni poklopac neke staklene flašice (nešto što nije preteško ali ni prelagano, da ti prilikom bacanja ne odleti dalje nego što želiš). Kada pogodiš polje broj 1 počneš skakati tako da na polje 1 i 2 skočiš na jednoj nozi, a kada dođeš do 3 i 4 skačeš na oba polja (raskorak – lijeva i desna noga, svaka na svome polju). Dalje na 5 i 6 opet skačeš na jednoj nozi. 7 i 8 isto kao i 3 i 4. Polja 9 i 10 opet na jednoj nozi. Došao si do kraja, moraš se okrenuti i skačući vratiti natrag do polja 1, uzeti kamenčić u ruku ne spuštajući drugu nogu na tlo i iskočiti van iz školice.
* Igra se nastavlja tako da kamenčić bacaš na polje 2 i skačeš kao i do sada, dok je kamenčić bio na polju 1.
* Slijede polja 3, 4,5,6,7,8,9 i 10.
* Kako ćeš se udaljavati od polja 1, biti će sve teže baciti kamenčić u određeno polje. Budi smiren, pažljiv i koncentriraj se na mjesto koje moraš pogoditi.
* Igra je zabavna, ali i dosta zahtjevna pa ćeš se sigurno umoriti. Ako ti je previše polja za skakanje i bacanje kamenčića, ti školicu skrati pa igraj do polja 6 ili 8.

ZADACI:

Usavršavanje prirodnih oblika kretanja: skakanje, bacanje, koordinacija pokreta i ravnoteža, lakoća izvođenja pokreta, točnost, preciznost.

1. **AKTIVNOST: IGRA SLOVIMA „ABECEDA“**

ZA IGRU JE POTREBNO:

* Slova abecede koja ti roditelji mogu isprintati, a ti možeš izrezati kockice sa slovima (Prilog 1).
* Druga opcija je da zajedno s roditeljima izradiš male kartice na kojima ćeš napisati slova A, B, C... . Cijelu abecedu.
* Kako bi mogao slagati riječi od izrezanih slova, morate izraditi dva kompleta slova kako bi od svakog slova imali po 2 kom.
* Izrezana slova slaži u riječ, npr. svoje ime, ime svog najboljeg prijatelja, mame, tate, djeda, bake,nekih životinja, možda kućnog ljubimca, igračke i slično.

|  |  |  |  |  |
| --- | --- | --- | --- | --- |
| A | B | C | Č | Ć |
| D | DŽ | Đ | E | F |
| G | H | I | J | K |
| L | LJ | M | N | NJ |
| O | P | R | S | Š |
| T | U | V | Z | Ž |

ZADACI:

Poticati osamostaljivanje u primjerenim zadacima kao što je rezanje škaricama po crti. Poticati interes za slova, glasovnu analizu i sintezu, kao i razumijevanje abecednog načela.

1. **AKTIVNOST: PJESMA „ABECEDA“**

O slovima postoji i pjesmica. Poslušaj snimku i zapjevaj. Pjesmicu možeš izvesti uz pokrete koje ćeš sam izmisliti.

(poveznica: <https://www.youtube.com/watch?v=nHGInXJ7pOU> )

ZADACI:

Poticati vedro i veselo raspoloženje kod djece, usvajanje teksta, namjerno zapamćivanje, usklađivanje pokreta i ritma pjesmice.